страна на LDK и ПКНР при докладване относно тази субсидия е довело до посочените по-горе констатации, направени въз основа на наличните факти.
 в) Изчисляване на размера на субсидията
 (352)
 Размерът на субсидията е равен на размера на отстъпката, обхващаща РП.
 (353)
 Процентът на субсидията, определена по тази програма през РП за включените в извадката съдействащи износители, възлиза на:
 Електроенергия на занижени цени
 Дружество/група
 Процент на субсидията
 Wuxi Suntech Power Co. Ltd и свързани дружества
 0,00 %
 Yingli Green Energy Holding Company и свързани дружества
 0,00 %
 Changzhou Trina Solar Energy Co. Ltd и свързани дружества
 0,00 %
 JingAo Group и свързани дружества
 0,00 %
 Jiangxi LDK Solar Hi-tech Co. Ltd и свързани дружества
 2,45 %
 Delsolar (Wujiang) Ltd. и свързани дружества
 0,00 %
 Renesola Zhejiang Ltd
 Renesola Jiangsu Ltd
 0,00 %
 Jinko Solar Co. Ltd и свързани дружества
 0,00 %
 3.4.5.5. Предоставяне на права на земеползване на занижени цени
 а) Въведение
 (354)
 Жалбоподателят твърди, че китайските производители на разглеждания продукт са получили от ПКНР права на земеползване на занижени цени, предвид това, че националните или местните власти не осигуряват тези права в съответствие с пазарните принципи.
 (355)
 ПКНР твърди, че съществува стандартизиран и регулиран конкурентен пазар на земя, на който правата на земеползване трябва да се търгуват публично в съответствие със закона. ПКНР също така заяви, че промишлена и търговска земя се придобива на открития пазар чрез публичен търг с тайно или явно наддаване или конкурс, срещу заплащане за ползването ѝ и „независимо от броя на офертите или първоначалната цена, окончателно платената цена е представителна за пазарната цена, която се определя от търсенето и предлагането на свободния пазар“. Също така ПКНР заяви, че прехвърлянето на права на земеползване не включва ограниченията в обявлението за прехвърляне чрез търг с тайно или явно наддаване и покана за подаване на оферти, които засягат лоялната конкуренция.
 (356)
 ПКНР не предостави никакви данни по отношение на действителните цени на правото на земеползване и първоначалните цени на земята, определени от правителството. Поисканата във въпросника информация по отношение на сделките за право на земеползване съгласно въпросника, която ПКНР представи, беше непълна. При корекцията на първоначалния си отговор на въпросника по време на посещението за проверка, правителството също така потвърди, че някои от докладваните сделки са били предмет на тръжна процедура. Въпреки това поисканата във въпросника информация за броя на офертите и разликата между първоначална и окончателна цена не беше предоставена.
 (357)
 По време на проверката Комисията поиска от ПКНР доказателства в подкрепа на твърденията, че прехвърлянията на право на земеползване в Китай стават чрез публичен търг с тайно или явно наддаване или покани за подаване на оферти. Следва да се отбележи, че в съответствие с член 11 на Разпоредбите относно предоставянето на права за земеползване за строителство чрез обществени поръчки — публични търгове с тайно и явно наддаване, и покани за представяне на оферти, компетентният държавен орган публикува известие за провеждането на публичния търг с тайно или явно наддаване или поканата за подаване на оферти. Въз основа на това Комисията поиска всички известия за сделките, които са